William Francis Murphy (biskop, Saginaw)

**William Francis Murphy** (født 11. mai 1885 i Kalamazoo i Michigan i USA, død 7. februar 1950 i Saginaw i Michigan) var katolsk biskop av Saginaw.
## Liv og virke
William Murphy var sønn av William og Mary (*née* Gibson) Murphy. Hans foreldre var irske innvandrere fra County Wexford. William var den siste i rekken av ti barn; fre av hans søstre ble nonner.

Han gikk på *Lefevre Institute* i Kalamazoo og *St. Jerome College* og *Assumption College* i Ontario i Canada. Deretter kom han til Pontifical North American College i Roma, og studerte på Det pavelige universitet Urbaniana og tok doktorgrad i teologi, og lisensiatsgrad i kirkerett. 
### Prest
I Roma han ordinert til prest den 13. juni 1908 i Lateranbasilikaen av kardinal Pietro Respighi. Etter hjemkomsten til USA tjenestegjorde han i erkebispedømmet Detroit.
### Biskop av Saginaw
Pave Pius XI utnevnte Murphy til den første biskopen av det nye bispedømmet Saginaw den 17. mars 1938. Han ble ordinert til biskop av erkebiskopen av Detroit, Edward Aloysius Mooney, den 17. mai samme år. Medkonsekratorer var biskopen av Buffalo, John Aloysius Duffy, og biskopen av Marquette, Joseph Casimir Plagens.

Under sin administrasjon av bispedømmet etablerte Murphy kontorer for katolske veldedighetsorganisasjoner i Michiganbyene Saginaw, Bay City, Alpena og Bad Axe, og fremmet sosialt og veldedig arbeid blant de fattige. Han organiserte et meksikansk apostolat for å betjene katolske migrantarbeidere, og oppmuntret til innsamlinger av penger, mat og klær for andre verdenskrigs ofre i Europa. Under en julebudskap sa Murphy: *«Kristus begynte sin misjon med å frelse og forløse menneskeslekten ved å bli født i en stalls elendighet. Han adlet fattigdommen.»* 

Biskop Murphy var en nær venn av dikteren Edgar Guest som han ofte hadde med seg på golfbanen og fisketurer. Guest skrev om Murphy:"A bishop, bass upon his hook,

Rod bent and taut line swishing,

Without his robe and shepherd's crook

Is just a man out fishing."

### Død
Biskop William Murphy døde etter lang tids sykdom i sitt hjem i Saginaw den 7. februar 1950, i en alder av 64 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Kardinal Willem Marinus van Rossum (1854-1932) *1918
* Kardinal Edward Aloysius Mooney (1882-1958) *1926 
* Biskop *William Francis Murphy* (1885-1950) *1950

## Referanser